**அஜனூர்** (***Ajanur*)** என்பது இந்தியாவின், கேரள மாநிலத்தின், காசர்கோடு மாவட்டத்தில் இதே பெயரிலான கிராம ஊராட்சியைச் சேர்ந்த ஒரு ஊராகும். இது காசர்கோடு மாவட்டத்தில் ஐந்தாவது பெரிய நகராகும்.

அஜனூரும் காஞ்ஞங்காடும்
----------------------

காஞ்ஞங்காடு நகரத்தின் சில பகுதிகள் அஜனூர் பஞ்சாயத்து நிர்வாக பிரிவின் கீழ் உள்ளன. அதேசமயம் இதன் புறநகர் பகுதிகளானது காஞ்ஞங்காடு நகரத்தின் ஒரு பகுதியாகவும் தொடர்கிறது. 

  

அஜனூர் காஞ்ஞங்காடு நகருக்கு வடக்கே அமைந்துள்ளது. இது கன்னியாகுமரி-பனவேல் சாலையில் சுமார் 5 கி.மீ தூரத்திற்கு 28   கிமீ 2 பரப்பளவைக் கொண்டுள்ளது. 2001 ஆம் ஆண்டு இந்திய மக்கள் தொகை கணக்கெடுப்பில் இந்த ஊரின் மொத்த மக்கள் தொகை 42,467 ஆக பதிவாகியுள்ளது, இங்கு மக்கள் தொகை அடர்த்தியானது ஒரு சதுர கி.மீட்டருக்கு 1,526 என்று உள்ளது.

உள்ளூர் நிர்வாக வார்டுகள்
-------------------------

அஜனூர் பஞ்சாயத்து பின்வரும் 23 கிராமங்கள் அல்லது "வார்டுகளை" கொண்டுள்ளது: 

| வார்டு | பெயர் | இடம் | மக்கள் தொகை  |
| --- | --- | --- | --- |
| 1 | இராவணேஷ்வரம் | 12°22′26″N 75°04′48″E﻿ / ﻿12.374°N 75.080°E﻿ / 12.374; 75.080 | 2,546 |
| 2 | இராமகிரி |  | 2,377 |
| 3 | வேலஸ்வரம் | 12°21′14″N 75°05′10″E﻿ / ﻿12.354°N 75.086°E﻿ / 12.354; 75.086 | 2,356 |
| 4 | மடியன் | 12°21′11″N 75°04′41″E﻿ / ﻿12.353°N 75.078°E﻿ / 12.353; 75.078 | 2,678 |
| 5 | மணிகோத் |  | 1,775 |
| 6 | அடோட் |  | 1,908 |
| 7 | பெல்லிகோத் | 12°20′20″N 75°05′20″E﻿ / ﻿12.339°N 75.089°E﻿ / 12.339; 75.089 | 2,326 |
| 8 | கட்டுகுளங்கரா |  | 2,190 |
| 9 | மாவுங்கல் | 12°20′24″N 75°06′14″E﻿ / ﻿12.340°N 75.104°E﻿ / 12.340; 75.104 | 2,188 |
| 10 | ராம்நகர் |  | 2,128 |
| 11 | பல்லட் |  | 1,868 |
| 12 | கிஷக்கும்காரா | 12°19′52″N 75°05′31″E﻿ / ﻿12.331°N 75.092°E﻿ / 12.331; 75.092 | 2,080 |
| 13 | துலிச்சேரி |  | 2,204 |
| 14 | அதினல் |  | 2,634 |
| 15 | இத்தம்மல் |  | 3,010 |
| 16 | கோலவயல் | 12°20′06″N 75°04′23″E﻿ / ﻿12.335°N 75.073°E﻿ / 12.335; 75.073 | 3,015 |
| 17 | அஜனூர் கடற்கரை (அஜனூர் கடற்புரம்) | 12°19′59″N 75°04′01″E﻿ / ﻿12.333°N 75.067°E﻿ / 12.333; 75.067 | 3,370 |
| 18 | முத்தும்தலா |  | 3,200 |
| 19 | மட்டுமல் |  | 3,405 |
| 20 | மல்லிகமட் |  | 2,933 |
| 21 | சித்தாரி | 12°21′25″N 75°03′54″E﻿ / ﻿12.357°N 75.065°E﻿ / 12.357; 75.065 |
| 22 | பாரிக்காடு |
| 23 | முக்கூடு |

குறிப்பிடத்தக்க நபர்கள்
-----------------------

அஜனூரானது கவிஞர் பி. குஞ்ஞிராமன் நாயரின் பிறப்பிடமாகும், அவரின் தம்பி பி. கிருஷ்ணன் நாயர் இந்த பஞ்சாயத்தின் முதல் தலைவராக இருந்தார். 

சோசலிச கட்சித் தலைவர் முதல்வர் பத்மநாபன் நாயருக்கும் அஜனூரில் வீடு இருந்தது.

வழிபாட்டு தலங்கள்
-----------------

மடியன் கூலம் கோயில் என்ற கோயில் அஜனூரில் அமைந்துள்ளது ( 12°21′07″N 75°04′52″E﻿ / ﻿12.352°N 75.081°E﻿ / 12.352; 75.081 ). கோயிலின் முதன்மைத் தெய்வம் பத்ரகாளி ஆவார்.  இக்கோயிலில் தக்ஷயாகம், பலாழிமதனம், சீதாசுயம்வரம் போன்ற புராண காட்சிகள் மரவேலைப்பாடுகளில் செதுக்கபட்டுள்ளன. இக்கோயிலில்ல் ஆண்டு விழாவான *பட்டுசத்சவம்* ஒன்பது நாட்கள் நடக்கின்றன. அச்சமயம் பல பண்பாட்டடு நிகழ்வுகள் நடக்கின்றன. இந்த ஊரில் இந்தக் கோயிலைத்தவிர ஒரு தேவாலயமும், 13 பள்ளிவாசல்களும் உள்ளன.

கல்வி
-----

அஜனூரில் அரசு. மேல்நிலைப்பள்ளி, இராவணேஷ்வரம், மகா கவி பி. குன்ஞ்ஞிராமன் நாயர் நினைவு உயர்நிலைப்பள்ளி, இக்பால் உயர்நிலைப்பள்ளி மற்றும் கிரசண்ட் ஆங்கில வழி நடுநிலைப் பள்ளி.

போக்குவரத்து
------------

உள்ளூர் சாலைகள் தேசிய நெடுஞ்சாலை.66 ஐயுடன் இணைகின்றன. இது வடக்கில் மங்களூரையும் தெற்கில் கோழிக்கட்டையும் இணைக்கிறது. அருகிலுள்ள தொடருந்து நிலையம் மங்களூர்- பாலக்காடு பாதையில் உள்ள காஞ்ஞங்காடு தொடருந்து நிலையம் ஆகும். அருகில் உள்ள வானூர்தி நிலையங்கள் மங்களூரு பன்னாட்டு வானூர்தி நிலையம் மற்றும் கோழிக்கோடு பன்னாட்டு வானூர்தி நிலையம் போன்றவை ஆகும்.

குறிப்புகள்
-----------

1. ↑  List of Cities and Towns in Kasaragod district
2. ↑  as of 2009, according to the Ministry of Drinking Water and Sanitation பரணிடப்பட்டது 2014-08-11 at the வந்தவழி இயந்திரம்
3. ↑  "Tourism in Kasaragod". 10 January 2012 அன்று மூலம் பரணிடப்பட்டது. 14 March 2012 அன்று பார்க்கப்பட்டது.

காசர்கோடு மாவட்ட அதிகாரப்பூர்வ வலைத்தளம்

* எல்.எஸ்.ஜி.ஐ தேர்தல் 2010 பரணிடப்பட்டது 2016-03-05 at the வந்தவழி இயந்திரம்

வெளி இணைப்புகள்
---------------

* சித்தாரி